# Bandera de Queensland

La bandera de Queensland es basa en el pavelló blau britànic que carrega al vol una rodella blanca dins el qual hi ha la insígnia de l'estat. Aquesta està formada per una creu de Malta de color blau cel amb una corona de sant Eduard al centre. La bandera actual data de 1953, mentre que la primera bandera data de 1876. La insígnia va ser dissenyada per William Hemmant, secretari colonial i tresorer de Queensland, i adoptada oficialment el 29 de novembre de 1876.

## Colors

La bandera utilitza els mateixos colors que el pavelló blau britànic més l'afegit de la insígnia.
| Model de color | Blau marí | Vermell | Blanc | Blau cel | Groc | Negre | Verd |
| Pantone | 280 C | 185 C | Blanc | 298 C | 123 C | Black 6 C | 364 C |
| RGB | 1, 33, 105 | 228, 0, 43 | 255, 255, 255 | 65, 182, 230 | 255, 199, 44 | 0, 0, 0 | 74, 119, 41 |
| CMYK | 99-69-0-59 | 0-100-81-11 | 0-0-0-0 | 72-21-0-10 | 0-22-83-0 | 0-0-0-100 | 38-0-66-53 |
| HTML | #012169 | #E4002B | #FFFFFF | #41B6E6 | #FFC72C | #000000 | #4A7729 |

## Banderes històriques
### Separation flag

Per marcar la creació de la nova colònia de Queensland el 1859 es va utilitzar aquesta bandera a les cerimònies oficials a Brisbane. Va ser substituïda per l'actual bandera de l'estat el 1876. Avui dia aquesta antiga bandera encara oneja a la històrica Newstead House, la llar del primer governador de Queensland.
* Separation flag 1859.

### 1870-1876

La bandera de l'estat durant el període el 1870-1876 carregava un perfil de la reina Victòria dins un disc blau marí envoltat d'un anell blanc on hi havia el nom "QUEENSLAND" en daurat.
* Queensland 1870-1876.
* Insígnia.

### 1876-1901

La següent alteració es va produir el 1876, ja que la reproducció del perfil de la reina Victòria era massa difícil. La creu de Malta amb la Corona va ser la insígnia escollida entre quatre dissenys proposats per substituir l'anterior.
* Insígnia escollida el 1876.
* Proposta 1
* Proposta 2
* Proposta 3

### 1901-1953

L'última modificació oficial es va produir el 1901 amb la mort de la reina Victòria. com Victòria i Eduard VII havien triat diferents corones de coronació, les corones de la insígnia també havien de canviar. En aquest cas s'utilitza la corona Tudor. El mateix canvi es reprodueix a l'escut d'armes de l'estat.
* Bandera de 1901-1953.
* Bandera del governador (1901-1953)

## Altres banderes

* Estendard del governador (1953-avui dia)

## Vegeu també

* Símbols de Queensland
* Llista de les banderes d'Austràlia

## Referències

* ↑ Queensland Government, 2019, p. 3.
* ↑ «Queensland» (en anglès). Ausflag. Our Own Flag. [Consulta: 1r març 2023].
* ↑ «Queensland flag» (en anglès). The State of Queensland. [Consulta: 1r març 2023].
* ↑ «State badge» (en anglès). The State of Queensland. [Consulta: 1r març 2023].
* ↑ «South Australia Flag Color Codes» (en anglès). Flag Color Codes. [Consulta: 26 gener 2023].
* ↑ «Queensland Separation Flag» (en anglès). Australiana Flags. [Consulta: 1r març 2023].
* ↑ «Queensland 1870-1876». Ausflag. Arxivat de l'original el 22 abril 2008. [Consulta: 1r març 2023].
* ↑ «Queensland 1876-1901». Ausflag. Arxivat de l'original el 22 abril 2008. [Consulta: 1r març 2023].
* ↑ «Queensland 1901-1953». Ausflag. Arxivat de l'original el 22 abril 2008. [Consulta: 1r març 2023].
* ↑ «Flag with Tudor Crown (1900s-1950s)» (en anglès). Flags Of The World. [Consulta: 1r març 2023].

## Bibliografia

Queensland Government. Flying the flag. The State of Queensland flag. 2019. Brisbane. ISBN 0-7345-1036-5